ПРОЕКТ НА

ДОГОВОР ЗА УЧРЕДЯВАНЕ НА ВЪЗМЕЗДНО ВЕЩНО ПРАВО НА ПОЛЗВАНЕ ПО ЧЛ. 75 ОТ ЗАКОНА ЗА ПОДЗЕМНИТЕ БОГАТСТВА
Днес, ................. г., в гр. Перник, на основание чл. 75, ал.1 от Закона за подземните богатства (ЗПБ), във връзка с Решение № ........../........ г. на Общински съвет – Перник, се сключи настоящият договор между:
1. ОБЩИНА ПЕРНИК, ЕИК 000386841, със седалище и адрес на управление: гр. Перник, пл. „Св. Иван Рилски“ № 1, представлявана от Станислав Владимиров – Кмет и Евелина Димитрова – Главен счетоводител, наричана по-долу за краткост „СОБСТВЕНИК“,
                     и
2. ВИВАМЕТАЛИ ЕООД, гр. Радомир, ЕИК 205256532, със седалище и адрес на управление: гр.Радомир, ул.Мирчо Христов, №2, представлявано от Станислав Станков - Управител, наричано по-долу за краткост „ПОЛЗВАТЕЛ“,
наричани заедно „Страните“.
I. ПРЕДМЕТ НА ДОГОВОРА
Чл. 1. (1) С настоящия договор СОБСТВЕНИКЪТ учредява в полза на ПОЛЗВАТЕЛЯ възмездно вещно право на ползване върху част от недвижим имот – общинска собственост, представляващ публична общинска собственост, земеделска земя с начин на трайно ползване – пасище, поземлен имот с идентификатор 70038.37.749, находящ се в землището на с.Студена, Община Перник, в полза на „ВИВАМЕТАЛИ“ ЕООД – гр.Радомир, АОС №16702 от 14.05.2025г. Правото на ползване се учредява върху площ от 700,00кв.м., съгласно приложената от ВИВАМЕТАЛИ ЕООД, гр.Радомир схема на взаимното разположение на площ за проучване „Трънков връх“ и ПИ №70038.37.749, ведно с координатен регистър на граничните точки на площ „Трънков връх“ в координатната система БГС 2005, след представяне на издаденото разрешително за проучване.
 (2) Правото на ползване се учредява за осигуряване извършването на дейностите, посочени в Разрешение за проучване №………….

II. СРОК НА ПРАВОТО НА ПОЛЗВАНЕ
Чл. 2. (1) Вещното право на ползване се учредява за срок от 1година, считано от датата на подписване на настоящия договор.
(2) Срокът на правото на ползване не може да бъде по-дълъг от срока на действие на разрешителното, посочено в чл.1
(3) При прекратяване, отнемане или изтичане срока на разрешението/концесията правото на ползване се прекратява, освен ако страните не са уговорили друго в съответствие със закона.
III. ВЪЗНАГРАЖДЕНИЕ
Чл. 3. (1) За учреденото вещно право на ползване ПОЛЗВАТЕЛЯТ дължи на СОБСТВЕНИКА възнаграждение в размер на:
38,30 € месечно / 74,91лв. месечно,
 (2) Възнаграждението се заплаща в срок до 10- число на месеца за който се дължи, по банков път по сметка на Община Перник:
IBAN: ....................................................
BIC: ....................................................
Банка: ....................................................
(3) При забава на плащането ПОЛЗВАТЕЛЯТ дължи законна лихва за забава.
IV. ПРАВА И ЗАДЪЛЖЕНИЯ НА СТРАНИТЕ
Чл. 4. СОБСТВЕНИКЪТ има право:
1. да получава уговореното възнаграждение;
2. да контролира спазването на условията по настоящия договор;
3. да изисква от ПОЛЗВАТЕЛЯ спазване на нормативните изисквания при използване на имота.
Чл. 5. ПОЛЗВАТЕЛЯТ има право:
1. да използва имота съобразно предназначението му и целите на предоставеното разрешително;
2. да извършва необходимите дейности, свързани с проучването на подземните богатства, при спазване на Закона за подземните богатства и Закона за общинската собственост.
Чл. 6. ПОЛЗВАТЕЛЯТ се задължава:
1. да използва имота с грижата на добър стопанин;
2. да не променя предназначението на имота извън разрешените дейности;
3. да спазва всички изисквания по опазване на околната среда, безопасността и устройственото планиране;
4. да заплаща всички дължими такси, свързани с ползването, когато това е предвидено в закона;
5. след прекратяване на договора да освободи имота и да го предаде във вида, изискван от закона и настоящия договор.
V. ПРЕДАВАНЕ И ПРИЕМАНЕ НА ИМОТА
Чл. 7. (1) Предаването на имота се извършва с приемо-предавателен протокол, подписан от представители на страните.
(2) В протокола се описват състоянието на имота и условията за неговото използване.
VI. ПРЕКРАТЯВАНЕ НА ДОГОВОРА
Чл. 8. Настоящият договор се прекратява:
1. с изтичане срока на правото на ползване;
2. при прекратяване на разрешителното;
3. по взаимно писмено съгласие на страните;
4. при съществено неизпълнение на договорните задължения;
VII. ОТГОВОРНОСТ
Чл. 9. ПОЛЗВАТЕЛЯТ носи отговорност за всички вреди, причинени на имота вследствие на виновно неизпълнение на задълженията му по настоящия договор.
VIII. ЗАКЛЮЧИТЕЛНИ РАЗПОРЕДБИ
Чл. 10. Всички изменения и допълнения на настоящия договор се извършват в писмена форма и с подписване на допълнително споразумение между страните.
Чл. 11. За неуредените в настоящия договор въпроси се прилагат разпоредбите на Закона за подземните богатства, Закона за общинската собственост, Закона за собствеността и действащото българско законодателство.
Чл. 12. Всички спорове между страните се решават чрез преговори, а при непостигане на съгласие – по съдебен ред.
Настоящият договор се подписа в два еднообразни екземпляра – по един за всяка от страните .
ЗА СОБСТВЕНИКА:                                                     ЗА ПОЛЗВАТЕЛЯ: 

